open-index/open-wikipedia-markdown huggingface dataset:
Contro la legge

***Contro la legge*** () je italijanski crno-bijeli kriminalistički film snimljen 1950. u režiji Flavija Calzavare. Protagonist, koga tumači Marcello Mastroianni, je mladić iz ugledne porodice koji se potajno bavi kriminalom, i zbog toga postane glavnim osumnjičenikom za ubistvo jednog krijumčara. Radnja prikazuje kako, paralelno sa policijskom istragom, on pokušava pronaći prvog ubicu. *Contro la legge* je predstavljao prvi film u kome je Mastroianni, koji će kasnije postati jedna od najvećih italijanskih i evropskih filmskih zvijezda, tumačio glavnu ulogu.

## Uloge
* Maria Teresa Albani
* Gianni Bonagura
* Tino Buazzelli ... Inspektor
* Manlio Busoni ... Narednik
* Miranda Campa ... Curtijeva zaručnica
* Angelo Canova ... Grigio
* Orazio Costa
* Pia De Doses
* Angelo Dessy
* Attilio Dottesio
* Renato Malavasi ... Peppino
* Fulvia Mammi ... Maria
* Celeste Marchesini
* Marcello Mastroianni ... Marcello Curti
* Paolo Panelli ... Tremolino
* Roberto Paoletti
* Andrea Petricca
* Alfredo Petroni
* Giovanni Reali
* Mario Terribile ... Prodavač ptica

## Vanjske veze
*
Domenica d'agosto

***Domenica d'agosto*** () je italijanska crno-bijela filmska komedija snimljena u režiji Luciana Emmera i premijerno prikazana 1950. godine. Radnja se odvija 7. augusta 1949. godine na plaži nedaleko od Ostije gdje se niz različitih likova iz Rima dolazi odmoriti i okupati i pri tome doživljava niz pustolovina. Film se često navodi kao svojevrsni eksperiment u kome su se metode i motivi neorealizma nastojati iskoristiti u svrhu stvaranja komedije. *Domenica d'agosto* se ponekad tumači i kao svojevrsni dokument vremena, prije svega zbog prizora koji ukazuju na još nepravladane posljedice Drugog svjetskog rata u obliku ostataka bodljikave žice i neraščišćenih minskih polja.
## Uloge

* Anna Baldini: Marcella Meloni
* Vera Carmi: Adriana
* Emilio Cigoli: Alberto Mantovani
* Franco Interlenghi: Enrico
* Elvy Lissiak: Luciana
* Massimo Serato: Roberto
* Mario Vitale: Renato
* Marcello Mastroianni: Ercole Nardi
* Anna Medici: Rosetta
* Andrea Compagnoni: Cesare Meloni
* Ave Ninchi: Fernanda Meloni
* Salvo Libassi: Perrone
* Jone Morino: Mesmè

## Vanjske veze
* 
* 
*
La Vie de château

***La Vie de château*** () je francuska crno-bijela filmska komedija snimljena u režiji Jean-Paul Rappeneau, kome je to bio cjelovečernji debi, i premijerno prikazana početkom 1966. godine. Protagonistica, čiji lik tumači Catherine Deneuve, je lijepa i mlada normandijska seljanka koja je udana za lokalnog sredovječnog aristokrata (čiji lik tumači Philippe Noiret) koji je zanemaruje. Radnja se odigrava 1944. godine i prikazuje kako se na imanju pojavi naočiti borac pokreta otpora (čiji lik tumači Pierre Brasseur) poslan kako bi pomogao Saveznicima pred predstojeće iskrcavanje te kako izazove njenu pažnju. Film je postigao komercijalni uspjeh u Francuskoj, a Rappeneau je osvojio Prix Louis Delluc.

## Uloge
* Catherine Deneuve : Marie
* Philippe Noiret : Jérôme
* Pierre Brasseur : Dimanche
* Mary Marquet : Charlotte
* Henri Garcin : Julien
* Carlos Thompson : le major Klopstock
* Marc Dudicourt : Schimmelbeck
* Robert Moor : Plantier, le jardinier
* Christian Barbier : Le colonel
* Jean-Pierre Moulin : Le lieutenant
* Paul Le Person : Roger (nenaveden na špici)

## Vanjske veze
*
Das Liebeskarussell

***Das Liebeskarussell*** () je austrijsko-zapadnonjemačka omnibus filmska komedija snimljena 1965. godine u režiji Rolfa Thielea, Alfreda Weidenmanna i Axela von Ambessera. Djelomično je inspirirana znamenitom dramom *[[Krug (drama)|Krug]]* Arthura Schnitzlera te se sastoji od četiri humoristične priče koje za temu imaju seks. Kritika je nije dobro ocijenila.

## Vanjske veze
*
Hugh O'Brian

**Hugh O'Brian**, rođen kao **Hugh Charles Krampe** (Rochester, New York, SAD, 19. travnja 1925. – Beverly Hills, Kalifornija, 5. rujna 2016.) je bio američki filmski i televizijski glumac. On je najpoznatiji po svojoj ulozi Wyatt Earpa u Televizijskoj seriji The Life and Legend of Wyatt Earp, koja se emitirala od 1955. do 1961. godine. Hugh je imao malu ulogu u posljednjem filmu John Waynea, The Shootist. Za svoj doprinos televizijskoj industriji, Hugh O'Brian ima svoju zvijezdu na Hollywoodskoj stazi slavnih.  

## Izvori

## Vanjske veze

* Hugh O'Brian Youth Leadership Foundation (official website)
* 
* 
* 
*
Elizabeth Johnson

**Elizabeth A. Johnson** (New York, 6. 12. 1941. – ), američka teologinja, redovnica, spisateljica i profesorica.

## Biografija
Johnson je rođena 1941. u njujorškoj oblasti Brooklyn, u katoličkoj porodici irskog porijekla. Sestrama sv. Josipa (), redovničkoj zajednici u Brentwoodu gdje je studirala teologiju i 1964. stekla titulu prvostupnice (B.S.). Iste godine postala je magistricom (M.A.) na Koledžu Manhattan, nakon čega je radila kao pedagoginja u osnovnim školama savezne države New York. Visoko obrazovanje nastavila je na Američkom katoličkom univerzitetu u Washingtonu i 1981. obranila doktorsku disertaciju (Ph.D.) na temu analogije i doksologije odnosno njihove povezanosti s kristologijom u misli Wolfharta Pannenberga ().

Akademsku karijeru započela je na Američkom katoličkom univerzitetu gdje je predavala deset godina, nakon čega je prešla na Univerzitet Fordham, isusovačku instituciju u New Yorku. Članica je Američkog teološkog društva i tokom 1995. i 1996. obnašala je dužnost predsjednice Američkog katoličkog teološkog društva. Sudjelovala je u raznim ekumenskim organizacijama i konferencijama poput luteransko-katoličkog dijaloga (1984–1991) i američkog odbora katoličkih biskupa. Godine 1998. na Fordhamu je dobila nastavničku nagradu, a 2011. na istom univerzitetu nagrađena je kao profesorica godine. Objavila je deset knjiga teološke tematike i doprinosila za časopise kao što su *[[Theological Studies (časopis)|Theological Studies]]*, **, *[[Theoforum]]* i *[[U.S Catholic Magazine]]*. Dobitnica je 14 počasnih doktorata.

## Opus
* *Consider Jesus: Waves of Renewal in Christology*, New York: Crossroad, 1990, 
* *She Who Is: The Mystery of God in Feminist Theological Discourse*, New York: Crossroad, 1992, 
* *Women, Earth, and Creator Spirit*, New York: Paulist Press, 1993, 
* *Friends of God and Prophets: A Feminist Theological Reading of the Communion of Saints*, New York: Continuum, 1998, 
* *The Church Women Want: Catholic Women in Dialogue* (urednica), New York: Crossroad, 2002, 
* *Truly Our Sister: A Theology of Mary in the Communion of Saints*, New York: Continuum, 2003, 
* *Quest for the Living God: Mapping Frontiers in Theology of God*, New York: Continuum, 2007, 
* *Ask the Beasts: Darwin and the God of Love*, London; New York: Bloomsbury, 2014, 
* *Abounding in Kindness: Writings for the People of God*, Maryknoll: Orbis Books, 2015, 
* *The Strength of Her Witness: Jesus Christ in the Global Voices of Women* (urednica), Maryknoll: Orbis Books, 2016, 

## Vanjske veze
*  Elizabeth A. Johnson, Fordham University
*  Elizabeth A. Johnson, Spirituality & Practice
Muzej torture u Zagrebu

**Muzej torture** ili **Tortureum**, privatni muzej u hrvatskom glavnom gradu Zagrebu koji sadrži zbirku sredstava za mučenje i egzekuciju ljudi kroz povijest. Otvoren je 10. srpnja 2015., po čemu je najmlađi zagrebački muzej. U muzeju je izloženo više od 70 instrumenata i sprava koje nisu izvornici već vjerne replike pretežno srednjovjekovnoga pribora za iživljavanje nad optuženicima. Najvrjedniji izlošci su vjerna replika giljotine iz 1792. s Bergerovim mehanizmom iz 1839. godine, *pendulum* odnosno sjekira koja se njiše i svakim zamahom spušta sve niže, nirnberška djevica, brnjica ili krotiteljica lajavica, užarena kruna, maska srama, stup srama, španjolska čizma, španjolska škakljalica, kolac, stolac s čavlima, španjolska čizma, paralo za grudi, otvarač usta, okov za stopala, čupalica, vilica za heretike, stiskalo za palce, čupalica za jezik, kliješta za čupanje, rezalica prstiju, *violina*, svrdlo za stopalo, španjolska lomilica, stiskalo za koljena, *strvinarova kći* itd. Izlošci su smješteni u trima zamračenim prostorijama, a ulaznica stoji 40 kuna.

## Izvori

## Vanjske veze

* Službene stranice
Kršćanski cionizam

**Kršćanski cionizam** u historijskom i najširem smislu podrazumijeva potporu raznih kršćanskih denominacija ideji jevrejske države. Korijeni ovog pokreta nikli su u Ujedinjenom Kraljevstvu 19. vijeka među britanskim puritancima, iako je izvorni cionizam bio sekularne naravi kao i brojni drugi nacionalistički pokreti. U ovo doba cionistička ideologija imala je više pristaša među kršćanima nego Jevrejima. Početkom 20. vijeka kršćanski cionizam postaje rasprostranjen kod dispenzacionalističkog pokreta u Sjedinjenim Američkim Državama, mahom kod evangeličkih fundamentalista, a novu dimenziju dobio je nakon stvaranja Izraela 1948. i osobito Šestodnevnog rata 1967. kada se počinje manifestirati u obliku bezuvjetne podrške politici Izraela. Prema radikalnim protestantskim shvaćanjima, stvaranje Izraela predstavlja ostvarenje biblijskog proročanstva i uvod je u Isusov drugi dolazak.

## Literatura

*  
*  
*  
*  
*  
*  
*
Siegmund Austrijski

**Siegmund Austrijski** (Innsbruck, 26. oktobar 1427. – Innsbruck, 4. mart 1496.), vladao je formalno od 1439. do 1490. kao vojvoda po Prednjoj Austriji (Vorlande) (krajevi po današnjoj Južnoj Njemačkoj) i kao vojvoda Tirola 

## Biografija
Friedrich je rođen je kao sin habsburgškog vojvode Friedricha IV i njegove druge žene Anne od Braunschweiga (Leopoldinska linija). Nakon što mu je umro otac brigu o njemu između 1439. i 1446. preuzeo je njegov rođak car Friedrich III., car Svetog Rimskog Carstva koji je umjesto njega kao regent vladao njegovim domenama do njegove punoljetnosti.

Početak njegove vladavine protekao je u sukobu sa brixenskim biskupom Nikolom Kuzanskim. Čitavo vrijeme bio je pod snažnim utjecajem svojih dvorskih ljubimaca, ali je unatoč tome dobro vladao Tirolom sve tamo do 1480. Kovnicu novca preselio je 1477. iz Merana u Hall i tamo počeo kovati talire (srebrene kovanice) kao prvi na svijetu. Pored tog izgradio je i važne ceste i 1460. pokrenuo izgradnju insbruškog Hofburga.

Siegmund je bio vrlo talentiran, ali i veliki hedonist koji se nije klonio užitaka. U svoja dva braka sa Eleonorom od Škotske i Katharinom od Sachsena, nije imao djece, ali je navodno imao puno vanbračne djece sa brojnim ljubavnicama. Usvojio je Maksimilijana I. i na taj način omogućio posljednjem živućem habsburgovcu iz štajerske porodične grane da zavlada Tirolom.

Kad je nakon 1485. zavladala histerija Lova na vještice i on se zanio time, čvrsto vjerujući da one izvode vražbine. Njegov nadimak  *Pun kovanica* (Münzreiche) prvi put je zabilježen 1506. 

## Izvori

## Vanjske veze

* ''Sigmund von Tirol, Herzog ab 1477 Erzherzog''
Talir

**Talir** ili **thaler** je ime za veliku srebrenu kovanicu - koja se orginalno zvala njemački 
**joachimsthaler**, po češkom gradu Jáchymov gdje je iskovana 1517.

## Historija

Krajem 15. vijeka pala je vrijednosti malih srebrnih kovanica, i narasla potreba za kovanjem većih nominala. Nakon povećanja proizvodnje srebra i usavršavanja kovanja, moglo se početiti sa kovanjem većih srebrenih kovanica. 
Prve kovanice u tom stilu, počeo je kovati tirolski vojvoda Siegmund između 1484.- 1486. One su nazvane 
*guldengroschen*, zato jer su imale istu vrijednost kao i zlatni gulden.

Od 1517. grofovi Šlik (njemački: *Schlick*) vlasnici rudnika srebra u Jáchymovu počeli su sistematski kovati srebrene kavanice po uzoru na guldene, koje su nazvali 
**iochims -taler münz**, a kasnije samo *taler*. 

Fina čistoća srebra, težina od oko 27,20 gr, a kasnije 26,39 gr i dobra  estetska obrada, pridonijeli su tome da se talir proširio po svim njemačkim zemljama, a vrlo brzo i izvan tog kruga, pa je postao uzorak za kovanje sličnih kovanica. 
U samom početku je talir imao vrijednost od 60 krajcara, nešto kasnije 68 reichstalera, a ubrzo i 72. Od 1580. vrijednost mu je bila 90 krajcara, ali je sadržaj srebra varirao.
Nakon što je  1857. formiran monetarni savez južnonjemačkih zemalja, za talir je dogovorena jedinstvena težina, i sadržaj čistog srebra koji je morao iznositi najmanje - 16,67 gr.

Nakon monetarne reforme koja je provedena između 1871.- 1873. vrijednost talira ie fiksirana na tri zlatne marke, ali je istovremeno počelo i njegovo povlačenie iz prometa. Potpuno povlačenje iz prometa desilo se 1907., ali se ime talir - iako u nešto izmijenjenom obliku, zadržalo u nazivu moneta brojnih država, od Skandinavije;  daaler, riksdaler, Holandije - daalder, Italije - tallero, sve do Sjedinjenih Američkih Država - dollar.

## Izvori

## Vanjske veze

* ''Thaler''
Eli Ben-Dahan

**Eli Ben-Dahan** (; Casablanca, 11. 2. 1954. – ), izraelski rabin i političar, član 19. i 20. saziva Kneseta.

## Biografija
Ben-Dahan je rođen 1954. u marokanskom gradu Casablanci, tada pod francuskim protektoratom, kao najstariji među petero braće. U dobi od dvije godine zajedno s porodicom emigrirao je u Izrael i nastanio se u gradu Beershebi. Pohađao je ješive Nativ Meir i Merkaz ha-rav gdje se školovao za rabina, a kasnije je odslužio vojni rok u Izraelskim obrambenim snagama i postao major artiljerijskog korpusa. Visoko obrazovanje započeo je na Koledžu Touro i završio na Hebrejskom univerzitetu u Jeruzalemu. Zaredio se za rabina uz asistenciju Šaloma Mesasa, Avrahama Šapire i Mordekaja Elijahua. Godine 1978. bio je među osnivačima Haspina, izraelskog naselja na Golanskoj visoravni, a 1983. preselio se u Beit El na Zapadnoj obali i upravljao uredom vrhovnog rabina pri ministarstvu religijskih poslova sljedećih šest godina. Tokom 1980-ih imenovan je direktorom rabinskih sudova pri ministarstvu pravde i obnašao je tu dužnost do 2010. godine. Ben-Dahan je član Jevrejskog doma, radikalne desničarske stranke s kojom je ušao u 19. i 20. saziv Kneseta. Obnašao je dužnost zamjenika ministra religijske službe, a zatim i zamjenika ministra obrane. Njegovu političku karijeru obilježili su kontraverzni ispadi u vidu uvredljivih opaski na račun nejevreja i nazivanja Palestinaca "životinjama", što je naišlo na osude i na međunarodnom nivou i unutar Izraela, osobito kod lijeve i umjerene opozicije. Ben-Dahan živi u Har Homi u Istočnom Jeruzalemu, oženjen je i ima devetoro djece.

## Reference

## Vanjske veze
*  Eli Ben-Dahan na stranicama Kneseta
Jevrejski dom

**Jevrejska kuća** (hebr.: הַבַּיִת הַיְהוּדִי, *HaBayit HaYehudi*) je izraelska politička partija formirana 2008. godine kao naslednica Nacionalne religiozne stranke.

## Historija

Nacionalna religiozna stranka i Nacionalna unija su bile sklopile savez 2006. godine povodom izbora za Kneset.

2008. godine NRP se ujedinjuje sa dve stranke bivše Nacionalne unije (Molodet i Tkuma) formirajući jedinstvenu partiju pod imenom Jevrejska kuća.

Na izborima 2009. pod vođstvom Daniela Herškovica osvaja 2,9% glasova i tri mandata.

Na unutarstranačkim izborima u novembru 2012. za lidera partija izabran je Naftali Benet koji predvodi Jevrejsku kuću na izborima 2013. gde stranka osvaja čak 12 mandata i ulazi u vladu Benjamina Netanjahua. Na izborima 2015. dobija 8 mandata.

## Ideologija

Članovi ove stranke uvereni su da Jevreji imaju božansku zapoved da zadrže kontrolu nad *[[Erec Izrael|Eretz Yisrael]]* (sveta Zemlja Izraela). Mnogi članovi imaju vodeću ulogu u uspostavljanju izraelskih naselja u Zapadnoj obali.

Stranka prvenstveno predstavlja interese modernih ortodoksnih Jevreja (poznatih po ekstremnom nacionalizmu). Dugi niz godina, ova zajednica je bila politički podeljena i slaba. Na izborima 2013. i 2015., stranku je predvodio Naftali Benet, harizmatični haj-tek milioner, koji je privukao i religijske i sekularne Izraelce i pojačao ulogu stranke kao zaštitnice jevrejskih naselja.

Stranka se takođe protivi homoseksulanim brakovima i često je optuživana za homofobiju.

## Reference
John Hagee

**John Charles Hagee** (Baytown, 12. 4. 1940. – ), američki pastor karizmatske megacrkve Cornerstone u San Antoniju (Teksas), izvršni direktor vlastite korporacije *Global Evangelism Television* (; GETV), predsjednik medijske organizacije *John Hagee Ministries* i utemeljitelj kršćanske cionističke udruge Christians United for Israel (; CUFI).

Rođen je kao sin Williama Bythela Hageea i Vade Mildred Swick Magee u Goose Creeku, danas dijelu grada Baytowna u Teksasu. Godine 1960. oženio se Marthom Downing s kojom je dobio dvoje djece. Studirao je historiju i obrazovanje na Univerzitetu Trinity u San Antoniju i 1964. stekao titulu prvostupnika (B.S.), a dvije godine kasnije obranio je i magistarski rad iz administracije na Univerzitetu u Sjevernom Teksasu u Dentonu. Teološko obrazovanje stekao je na univerzitetu SAGU u Waxahachieu. Ranih 1970-ih služio je kao pastor megacrkve Trinity u San Antoniju, no povukao se nakon privatnog sklandala koji je 1975. završio razvodom i osobnim priznanjem "nemoralnog čina". Godine 1976. vjenčao se s Dianom Castro i pokrenuo crkvu Castle Hills koja je početno brojala 25 sljedbenika. Dvije godine kasnije okupljala je 1600 članova, a kako je brojka vremenom rasla 1987. utemeljio je novu megacrkvu Cornerstone s više od 5000 sjedećih mjesta. Hagee je napisao preko dvadeset knjiga vjerske i političke tematike, te dva romana.

Na temelju raznih antikatoličkih, islamofobnih i homofobnih ispada, kao i teorija zavjere u svojim knjigama i nastupima, Hagee je stekao reputaciju vjerskog i političkog ekstremista. Usprkos načelnoj podršci Izraelu i Jevrejima općenito, Hagee je prozivan i zbog antisemitizma jer je u djelima sugerirao da su antijevrejski progoni (implicitno i Holokaust) rezultat njihove neposlušnosti Bogu. Godine 2007. američko-jevrejski novinar Max Blumenthal snimio je dokumentarni film *Rapture Ready: The Christians United for Israel Tour* u kojem se izlaže fanatizam Hageeovih pristaša iz redova CUFI-ja.

## Opus

* *The Invasion of Demons* (1973)
* *Like a cleansing fire* (1974)
* *The Beginning of the End* (1996)
* *Day of Deception* (1997)
* *Final Dawn Over Jerusalem* (1998)
* *His Glory Revealed* (1999)
* *From Daniel to Doomsday: The Countdown Has Begun* (1999)
* *God's Two-Minute Warning* (2000)
* *The Revelation of Truth* (2000)
* *The Battle For Jerusalem* (2001)
* *Attack On America New York, Jerusalem, And The Role Of Terrorism In The Last Days* (2001)
* *Devil's Island* (2001)
* *Avenger of Blood* (2002)
* *The Life Plan Study Bible: God's Keys to Personal Success* (2004)
* *The Seven Secrets: Unlocking Genuine Greatness* (2004)
* *Life Lessons to Live By: 52 Weeks of God's Keys to Personal Success* (2005)
* *Jerusalem Countdown* (2005)
* *What Every Man Wants In a Woman/What Every Woman Wants In a Man* (2005)
* *In Defense of Israel* (2007)
* *Financial Armageddon* (2008)
* *Can America Survive? 10 Prophetic Signs that we are the Terminal Generation* (2010)
* *The Power of the Prophetic Blessing* (2012)
* *Four Blood Moons: Something Is About To Change* (2013)

## Reference

## Vanjske veze

*  John Hagee Ministries
Black Sabbath (album)

**Black Sabbath** je prvi heavy metal album ikada, te prvi album grupe Black Sabbath. Na njemu se nalazi i prva heavy metal pjesma ikada, "Black Sabbath". Po toj je pjesmi bend uzeo ime nešto prije izdavanja albuma. Ta je pjesma navijestila smjer tekstova Black Sabbatha, ali i mnogih drugih heavy metal bendova: pjesma daje osjećaj straha, paranoje, nesigurnosti...

## Popis pjesama
Sve pjesme napisali su Tony Iommi, Ozzy Osbourne, Geezer Butler i Bill Ward, osim gdje je drugačije naznačeno.

# "Black Sabbath" - 6:21
# "The Wizard" - 4:24
# "Behind The Wall of Sleep" - 3:38
# "N.I.B." - 6:06
# "Evil Woman" (Wiegland, Wiegland, Waggoner) - 3:25
# "Sleeping Village" - 3:46
# "The Warning" (Aynsley Dunbar, Moreshed, Dmochowski, Hickling) - 10:32
# "Wicked World" - 4:43

## Izvođači
;Black Sabbath
* Ozzy Osbourne – Vokal, usna harmonika u skladbi "The Wizard"
* Tony Iommi – Gitara, klavijature
* Geezer Butler – Bas gitara
* Bill Ward – Bubnjevi

;Produkcija
* Rodger Bain – Producent
* Tom Allom – Ton majstor
* Barry Sheffield – Tehničar

## Vanjske veze
* Discogs - Recenzija albuma
Vent'anni

***Vent'anni*** () je italijanska crno-bijela filmska komedija snimljena 1949. u režiji Giorgia Bianchija. Protagonisti, koje tumače Oscar Blando i Francesco Golisano, su dva sitna lopova koji planiraju veliku krađu, ali čije planove poremete ljubavne komplikacije.

## Cast
* Oscar Blando - Ciro
* Titti Brandani
* Nando Bruno
* Vittoria Crispo
* Checco Durante
* Francesco Golisano - Geppa
* Barbara Leite
* Lamberto Maggiorani
* Liliana Mancini - Iris
* Marcello Mastroianni
* Marcella Melnati - Nonna
* Lolly Moreno
* Marcella Ruffini

## Reference

## Vanjske veze
*
Cuori sul mare

***Cuori sul mare*** () je italijansko-francuski crno-bijeli igrani film snimljen 1950. godine u režiji Giorgia Bianchia. Po žanru predstavlja kombinaciju komedije i pustolovnog filma, a protagonist, čiji lik tumači Jacques Sernas je pitomac pomorkse akademije u Livornu. Radnja pokazuje kako započinje ljubavnu vezu sa filmskom glumicom (koju tumači Doris Dowling), te kako za vrijeme školskog putovanja mora iz ruku krijumčara spašavati svog najboljeg prijatelja (čiji lik tumači Marcello Mastroianni). Film, koji je sniman uz podršku italijanske ratne mornarice i na autentičnim lokacijama pomorske akademije, je premijerno prikazan na festivalu u Locarnu. Historičarima je zanimljiv zato jer se u njemu u svojoj prvoj ulozi, tada pod imenom "Sofia Scioscone", pojavljuje Sophia Loren; to je, također bio njen prvi zajednički film sa Mastroiannijem, sa kojim će nastupiti još 13 puta.

## Uloge
* Doris Dowling - Doris
* Jacques Sernas - Paolo Silvestri
* Milly Vitale - Fioretta
* Charles Vanel - Nurus
* Marcello Mastroianni - Massimo Falchetti
* Paolo Panelli - Un marinaio
* Gualtiero Tumiati
* Enzo Biliotti
* Nicola Morabito
* Aldo Fiorelli
* Mimì Aylmer
* Dina Perbellini
* Sophia Loren - Statist (van špice)

## Vanjske veze
*
Vita da cani (film, 1950)

***Vita da cani*** () je italijanski crno-bijeli igrani film snimljen u režiji Marija Monicellija i Stenoa. Po žanru predstavlja kombinaciju komedije i drame, a protagonist, koga tumači Alod Fabrizzi, je vođa trupe putujućih vodviljskih zabavljača, koji, suočen sa gubitkom publike i prihoda, mora koristiti svakojake smicalice da bi financijski opstao.

## Uloge
* Aldo Fabrizi ... Nino Martoni
* Gina Lollobrigida ... Margherita 'Rita Buton'
* Delia Scala ... Vera
* Tamara Lees ... Franca
* Gianni Barrella ... L'impresario
* Bruno Corelli ... Dedè Moreno, il primo ballerino
* Enzo Furlai ... Boselli (as Enzo Furlai-Furlanetto)
* Enzo Maggio ... Gigetto
* Michele Malaspina ... Il commendatore Cantelli
* Pasquale Misiano
* Eduardo Passarelli
* Mario Russo
* Jubal Schembri
* Nyta Dover ... Lucy d'Astrid
* Marcello Mastroianni ... Carlo Danesi, fidanzato di Franca (naveden kao Marcello Mastrojanni)

## Collegamenti esterni
* 
* 
*
Manon Lescaut (film, 1914)

***Manon Lescaut*** je američki nijemi film snimljen 1914. godine u režiji Herberta Halla Winslowa. Predstavlja adaptaciju istoimenog romana francuskog pisca Abbé Prévosta. Protagonistica, čiji lik tumači italijanska operna diva Lina Cavalieri, koja se prije toga proslavila tumačeći ga u istoimenoj operi, je djevojka koja u 18. vijeku bježi iz samostana i postaje družica pustolovnog viteza Grieuxa (čiji lik tumači Lucien Muratore, također operni pjevač). Film se danas smatra izgubljenim.

## Uloge
* Lina Cavalieri ... Manon Lescaut
* Lucien Muratore ... Chevalier des Grieux
* Dorothy Arthur ... Fifine
* William L. Abingdon ... Baron de Bretigny
* Charles Hammond ... Abbe Tiberge
* Frank H. Westerton ... Lescaut
* Henry Weaver ... Rochfort
* Frank Hardy ... Synnelet
* Herbert Hall Winslow ... Edouarde
* Walter Cecil ... Guverner St. Lazarea

## Reference

## Literatura
* Paul Fryer, Olga Usova. *Lina Cavalieri: The Life of Opera's Greatest Beauty, 1874-1944*. McFarland, 2003.

## Vanjske veze
*
Manon. Das hohe Lied der Liebe

***Manon. Das hohe Lied der Liebe*** () je njemački crno-bijeli nijemi film snimljen 1919. godine u režiji Friedricha Zelnika. Predstavlja adaptaciju romana *[[Manon Lescaut]]* francuskog pisca Abbé Prevosta. Protagonistica, koju tumači Zelnikova supruga Lya Mara, je Manon Lescaut, djevojka koja u Francuskoj 18. vijeku postaje ljubavnica mladog viteza Griuexa (čiji lik tumači Fred Goebel).

Isti predložak će u Njemačkoj nekoliko godina kasnije biti ponovno ekraniziran sa Lyom de Putti u glavnoj ulozi.

## Vanjske veze
* 
*
Manon Lescaut (film, 1940)

***Manon Lescaut*** je italijanski crno-bijeli igrani film snimljen u režiji Carminea Gallonea i premijerno prikazan početkom 1940. godine. Predstavlja adaptaciju istoimenog romana Abbe Prevosta. Protagonistica, čiji lik tumači Alida Valli, je djevojka koja u Francuskoj u 18. vijeku upoznaje mladog aristokrata (čiji lik tumači Vittorio De Sica), te zajedno sa njime odlazi u (tada francusku) Louisianu.

## Uloge
* Alida Valli ... Manon Lescaut
* Vittorio De Sica ... Renato Des Grieux
* Lamberto Picasso ... Il visconte Des Grieux
* Giulio Donadio ... Il marquese De Brienne
* Dino Di Luca ... Il sergente Lescaut
* Jole Voleri ... Musette
* Lilia Dale ... Denise
* Andrea Checchi ... Marius
* Guglielmo Barnabò ... Il governatore di New Orleans
* Carlo Bressan ... Edmond
* Aroldo Tieri ... Il segretario di De Brienne
* Oreste Fares ... Il cappellano
* Amina Pirani Maggi ... Una nobile pettegola al ballo
* Lola Braccini ... La direttrice
* Pina Gallini ... Una dei tre creditori
* Giuseppe Pierozzi ... Un dei tre creditori
* Cesare Polacco ... Un dei tre creditori
* Luigi Allodoli
* Diana Karenne
* Guido Notari
* Michele Riccardini
* Anna Vivaldi
* Maria-Pia Vivaldi

## Vanjske veze
*
Gli amori di Manon Lescaut

***Gli amori di Manon Lescaut*** () je italijansko-francuski igrani film snimljen 1955. godine u režiji Marija Coste. Predstavlja adaptaciju romana *[[Manon Lescaut]]* francuskog pisca Abbe Prévosta. Protagonistica, koju tumači Myriam Bru, je mlada djevojka koja u Francuskoj 18. vijeka zavede aristokrata (koga tumači Franco Interlenghi) te sa njim doživi niz pustolovina.

## Vanjske veze
*
Rudolf I od Češke

**Rudolf I od Češke** (?, oko 1281.- Horažďovice, 4. jul 1307.) bio je austrijski i štajerski vojvoda od 1298. do 1306. (zajedno s braćom) pod vladarskim naslovom **Rudolf III**, a od 1306. do 1307. i kratkotrajni češki kralj. pod vladarskim naslovom **Rudolf I**.

## Biografija

Rudolf I rođen je kao najstariji sin njemačkog kralja i habsburgškog vojvode Albrechta I i njegove žene 
Elisabethe Meinhardiner.

Nakon ubojstva češkog kralja Václava II, Rudolfov otac pokušao je da preuzmu kontrolu nad Češkom i instalira ga za kralja, iako je koruški vojvoda Heinrich, kao muž Ane, najstarije sestre Václava II, bio naizgledniji pretendent u očima češkog plemstva. Oni su ga i izabrali u augustu 1306.

Kako je Rudolfu upravo umrla prva žena Blanche (kćer Philippa III), Albrecht je organizirao je da on oženi udovicu pokojnog Václava II - Ryksu Elżbietu, i tako mu omogućio da istisne Heinricha
sa češkog trona.

Ali je čitava operacija provedena uzalud, jer je Rudolf ubrzo nakon tog umro, - najvjerojatnije od dizenterije, pa u tako kratkom roku nije uspio učvrstiti habsburgšku vlast.

## Reference

## Vanjske veze

* ''Rudolf I''
Pratyusha Banerjee

**Pratiša Banerdži** () Džamšedpur, 10. avgust 1991 — Mumbaj, 1. april 2016) je bila indijska glumica rođena u Džamšedpur, Džarkandu, Indija. Najpoznata je bila po ulozi Anandi u Maloj nevesti. Iste godine se pojavila u indijskoj verziji Velikog brata pod nazivom Big Boss. Njeno poslednje prikazivanje na televiziji je bilo u seriji Simar 2015. godine gde je igrala ulogu veštice.

1. aprila 2016. je pronađena mrtva u svom stanu u Mumbaju. Reč je o samoubistvu vešanjem, a razlog samoubistva mlade glumice još uvek nije poznat, ali njeni prijatelji pretpostavljaju da je reč o depresiji zbog nesrećne ljubavi sa Raulom Radžom Sajnom. Iako je bilo reči da se radi o prvoaprilskoj šali, tragičnu vest je potvrdila i policija, kao i Pratišin prijatelj iz serije Sidart Šukla.

## Filmografija

## Reference

## Vanjske veze

*
Marlowe (film)

***Marlowe*** je američki kriminalistički film snimljen 1969. godine u režiji Paula Bogarta. Predstavlja adaptaciju *[[The Little Sister]]*, romana Raymonda Chandlera koji predstavlja peto ostvarenje ciklusa o losanđeleskom privatnom detektivu Philipu Marloweu. Protagonist, čiji lik tumači James Garner, dobija zadatak od naizgled naivne djevojke iz Kansasa (čiji lik tumali Sharon Farrell) pronaći njenog brata koji radi u Hollywoodu. Radnja prikazuje kako se njegove sumnje da se iza toga krije nešto mnogo složenije pokažu ispravnim kada postane upetljan u nekoliko ubistava i ucjenu hollywoodske glumice (čiji lik tumači Gayle Hunnicutt). *Marlowe* je radnju imao smještenu u tadašnje doba, odnosno kraj 1960-ih, pa se u njemu pojavljuju brojne reference na kontrakulturu i općenito optimističan ugođaj, a što je pojedine kritičare navelo da ga proglase odmakom od tvrdokuhanog "noirovskog" predloška. U njemu se u maloj, ali upečatljivoj ulozi negativca (jedinoj u njegovoj karijeri) pojavljuje Bruce Lee, ali je upravo zbog toga *Marlowe* kasnije postao omražen među njegovim fanovima, kao i predmetom kritika za navodno korištenje rasističkih stereotipa. Garner je, pak, kasnije jednu od fraza iz filma ("Da li tvoja majka zna kako zarađuješ za život?") koristio u TV-seriji *[[The Rockford Files]]*, gdje je također tumačio lik privatnog detektiva.

## Uloge
* James Garner ... Philip Marlowe
* Gayle Hunnicutt ... Mavis Wald
* Carroll O'Connor ... Por. Christy French
* Rita Moreno ... Dolores Gonzáles
* Sharon Farrell ... Orfamay Quest
* William Daniels ... Mr. Crowell
* H.M. Wynant ... Sonny Steelgrave
* Jackie Coogan ... Grant W. Hicks
* Kenneth Tobey ... Nar. Fred Beifus
* Bruce Lee ... Winslow Wong
* Christopher Cary ... Chuck
* George Tyne ... Oliver Hady
* Corinne Camacho ... Julie
* Paul Stevens ... Dr. Vincent Lagardie
* Roger Newman ... Orrin Quest
* Read Morgan ... Gumpshaw

## Vanjske veze
* 
* 
* 
*
Atto di accusa

***Atto di accusa*** () je italijanski kriminalistički film snimljen 1950. godine. Protagonist (koga tumači Marcello Mastroianni u svom prvom nastupu kao glavni glumac) je mladi učitelj koji nakon povratka iz dugogodišnjeg sovjetskog zarobljeništva u Drugom svjetskom ratu obnavlja ljubavnu vezu sa bivšom djevojkom (čiji lik tumači Lea Padovani) koja se u međuvremenu udala za bogatog advokata (čiji lik tumači Karl Ludwig Diehl). Radnja prikazuju kako ga ljubomorni advokat pokušava ubiti, ali umjesto toga pogreškom ubije dvoje ljudi te nakon toga namješta dokaze kako bi mladi učitelj zbog njih završio u zatvoru.

## Uloge
* Lea Padovani - Irene
* Marcello Mastroianni - Renato La Torre
* Andrea Checchi - Inspektor Constantini
* Marga Cella - Gđica Inghirami
* Emma Baron
* Alda Mangini
* Karl Ludwig Diehl - Massimo Ruska
* Amilcare Pettinelli - Donate
* Gaetano Verna
* Mary Genni
* Silvana Muzi
* Alessio Ruggeri
* Maria Pia Spini

## Vanjske veze
*
Parigi è sempre Parigi

***Parigi è sempre Parigi*** () je italijansko-francuska crno-bijela filmska komedija snimljena 1951. godine u režiji Luciana Emmera. Radnja prati grupu italijanskih fudbalskih navijača koja odlazi podržati fudbalsku reprezentaciju u utakmici sa Francuskom u Parizu, te tamo, zajedno sa porodicom koja je sa njima bila u vlaku, doživljava niz komičnih pustolovina.

## Uloge
=
* Aldo Fabrizi - Andrea De Angelis
* Henri Guisol - Monsieur Morand
* Ave Ninchi - Elvira de Angelis
* Jeannette Batti - Claudia
* Hélène Rémy - Christine
* Henri Génès - Paul Gremier
* Marcello Mastroianni - Marcello Venturi
* Lucia Bosé - Mimi de Angelis
* Carlo Sposito - Toto Mancuso (naveden kao Carletto Sposito)
* Giuseppe Porelli - Raffaele D'Amore
* Janine Marsay - Praline
* Galeazzo Benti - Gianni Forlivesi
* Paolo Panelli - Nicolino Percuoco
* Franco Interlenghi - Franco Martini
* Yves Montand - sam sebe
* Eartha Kitt - cameo nastup kao kabaretska pjevačica 
* Roland Lesaffre
* Lisette Lebon
* María Riquelme

## Izvori

## Vanjske veze
* 
*
Jay Anson

*Jay Anson* (4. novembar 1921 - 12. mart 1980) bio je američki književnik, najpoznatiji kao autor knjige *[[The Amityville Horror (roman)|The Amityville Horror]]* (Amityvilski užas), temeljene na navodno istinitim događajima u "ukletoj kući" u mjestu Amityville u državi New York, a koja je kasnije poslužila kao predložak za istoimeni horor-film i začetak na njoj temeljene franšize.

## Vanjske veze
*
A Tale of Five Cities

***A Tale of Five Cities*** () ili ***Passaporto per l'oriente*** () je britansko-italijansko-francusko-zapadnonjemačko-austrijski crno-bijeli igrani film snimljen 1951. godine u režiji Romola Marcellinija, Emila E. Reinerta, Wolfganga Staudtea, Montgomeryja Tullyja, Geze vomn Cziffre i Irme von Cube. Protagonist, koga tumači Bonar Colleano, je britanski oficir koji je uslijed nesreće dobio amneziju i koji započinje potragu za vlastitim identitetom, pri ćemu mu kao jedini trag služi pet novčanica sa pet ženskih imena. Radnja prikazuje kako ga put vodi u pet evropskih prijestolnica - London, Pariz, Rim, Beč i Berlin, gdje će doživjeti niz pustolovina. Film je dobio uglavnom loše kritike.

## Uloge
* Bonar Colleano ... Bob Mitchell
* Barbara Kelly ... Lesley - urednica američkog magazina
* Anne Vernon ... Jeannine Meunier
* Karin Himboldt ... Charlotte Smith (kao Karin Himbold)
* Lily Kann ... Charlady (kao Lily Kahn)
* Danny Green ... Levinsky
* Carl Jaffe ... Charlottein brat
* MacDonald Parke ... urednik njujorškog magazina
* Althea Orr ... Matron (kiao Aletha Orr)
* Lana Morris ... Delia Morel Romanoff
* Eva Bartok ... Kathaline Telek
* Gina Lollobrigida ... Maria Severini
* Geoffrey Sumner ... Wingco
* Philip Leaver ... Italijanski službenik
* Annette Poivre ... Annette
* Charles Irwin ... londonski urednik
* Arthur Gomez ... Karabinjer
* Dany Dauberson
* Andrew Irvine ... Jimmy
* Vera Molnar
* O. W. Fischer
* Terence Alexander
* Raymond Bussières ... Jeanninein brat
* Marcello Mastroianni ... Aldo Mazzetti
* Enzo Staiola ... A Boy
* Liliana Tellini
* Lamberto Maggiorani

## Reference

## Vanjske veze
*
Manon 70

***Manon 70*** je francusko-italijansko-zapadnonjemački igrani film snimljen u režiji Jeana Aurela i premijerno prikazan početkom 1968. godine. Predstavlja slobodnu adaptaciju romana *[[Manon Lescaut]]* Abbéa Prevosta, pri čemu je radnja prebačena iz Francuske 18. vijeka u moderni svijet. Naslovni lik, koji tumači Catherine Deneuve, je lijepa djevojka koji voli reportera francuske radio-stanice Europe 1 (čiji lik tumači Sami Frey), ali koja zbog potrebe za luksuzom sebi pronalazi bogate ljubavnike i sa njima putuje širom svijeta. *Manon 70*, koji je klasični predložak koristio kako bi pokušao prikazati moralna shvaćanja u doba seksualne revolucije nije doživio veliku uspjeh. Deneuve je kasnije tvrdila da je od filma i Aurela imala velika očekivanja, ali da ona nisu ostvarena, te da je *Manon 70* predstavljao "obrazovno iskustvo".

## Uloge
* Catherine Deneuve as Manon
* Jean-Claude Brialy as Jean-Paul
* Sami Frey as Des Grieux
* Elsa Martinelli as Annie
* Robert Webber as Ravaggi
* Paul Hubschmid as Simon
* Claude Genia as Wife
* Jean Martin as Hotelman

## Izvori

## Vanjske veze
*
Tout peut arriver

***Tout peut arriver*** () je francuski igrani film snimljen 1969. godine u režiji Philippea Labroa. Protagonist, čiji lik tumači Jean-Claude Bouillon, je novinar koji se nakon višemjesečnog boravka u SAD vraća u Francusku te pokušava pronaći nestalu suprugu (čiji lik tumači Catherine Allégret).

## Uloge
* Jean-Claude Bouillon : *Philippe Marlot*
* Catherine Allégret : *la veuve*
* Prudence Harrington : *Stella*
* Chantal Goya : *Chantal*
* Fabrice Luchini : *Fabrice*
* André Falcon : *Jean*
* Catherine Deneuve : *sama sebe (u intervjuu)*
* Jean-Claude Brialy
* Bob Asklöf
* Louis Nucera : *un policier*
* Bertrand Tavernier : *un spectateur à la cinémathèque*

## Vanjske veze
*
La noire de...

***Crna djevojka*** (francuski *La Noire de...*; engleski *Black Girl*) je francusko-senegalska crno-bijela art filmska drama iz 1966. koju je režirao i napisao Ousmane Sembène. Glavne uloge tumače Mbissine Thérèse Diop, Anne-Marie Jelinek i  Robert Fontaine. Film se odvija oko mlade crnkinje koja se iz Senegala preseli u Francusku kako bi radila za bogati francuski par. Bio je to režiserov prvi cjelovečernji film. Često se smatra prvim filmom subsaharske Afrike koji je bio međunarodno zapažen. Film se kroz priču bavi temom kolonijalizma, rasizma i postkolonijalnog identiteta u Africi i Europi.

## Radnja
Diouana je mlada djevojka koja se seli iz Dakara, Senegala, u Antibes, Francusku, kako bi radila za bogati francuski par. Diouana se nada da će nastaviti raditi kao dadilja i očekuje kozmopolitski život. Međutim, u Antibesu trpi teško postupanje od francuskog para, koji ju natjeraju da bude sluškinja za sve. Time ona počne preispitivati svoj idealan život u Francuskoj i situaciju u kojoj je otuđena od društva.

## Glavne uloge
* Mbissine Thérèse Diop - Diouana
* Anne-Marie Jelinek - Madame
* Robert Fontaine - Monsieur
* Momar Nar Sene - Diouanin dečko

## Značaj
U svojoj knjizi iz 1997. *Movies as Politics* [*Filmovi i politika*], Jonathan Rosenbaum smatra da *Crna djevojka* simbolična geneza subsaharske kinematografije, barem što se tiče autorstva koje pripada Afrikancu koji je rođen i odgojen u tom podneblju.
## Izvori

## Vanjske veze
*
* At ousmanesembene.com 
*Članak o filmu na ''Senses of Cinema''
*Slant Magazine - recenzija
Marooned (film)

***Marooned*** (), u bivšoj Jugoslaviji prikazan pod naslovom ***Zarobljenici svemira***, je američki science fiction film snimljen 1969. godine u režiji Johna Sturgesa. Temelji se na istoimenom romanu Martina Caidina. Radnja se događa u bliskoj budućnosti, odnosno prikazuje kako tročlana posada američke eksperimentalne orbitalne svemirske stanice (čije članove tumače Richard Crenna, James Franciscus i Gene Hackman) prilikom povratka na Zemlju doživi katastrofalni kvar motora na modulu te prisiljava NASA-u na čelu sa direktorom (koga glumi Gregory Peck) da pronađe nekakav način da ih spasi prije nego što se potroše zalihe kisika.

*Marooned* je sniman u vrijeme kada je pažnju američke i svjetske javnosti velikim dijelom zaokupljao NASA-in program svemirskih letova Apollo koji će iste godine kulminirati sa slijetanjem na Mjesec. Producenti su zbog toga nastojali pružiti što je moguće više autentičnih detalja o tadašnjim putovanjima u svemir, pri čemu im je pomogla kako sama NASA, tako i Caidin, autor originalnog romana i aeronautički stručnjak koji je služio kao tehnički savjetnik. U filmu se pojavljuje također pojavljuje sovjetska letjelica koja sudjeluje u akciji spašavanja, a što je kasnije tumačeno kao odraz politike detanta, kao i NASA-inih nastojanja da se sa hladnoratovskim suparnicima ustanovi suradnja koja će kulminirati sa misijom Apolo-Sojuz 1975. godine.

*Marooned* je kasnije dobio svojevrsnu proročansku dimenziju kada je misija 1971. godine NASA-ina misija *[[Apollo 13]]* doživjela nesreću sličnu nalik na onu u filmu. Njen zapovjednik Jim Lovell, koji dijeli ime sa zapovjednikom fiktivne misije, je kasnije tvrdio da mu je supruga zbog njega imala noćne more. Meksički režiser Alfonso Cuarón je, pak, tvrdio da je u djetinjstvu često gleado film koji će mu na kraju poslužiti kao inspiracija za *[[Gravity (film)|Gravity]]* koga je režirao 2013. godine, a kome će također odati počast u svom filmu *[[Roma (film, 2018)|Roma]]* 2018. godine u kojem likovi gledaju isti film u kino-dvorani.

## Uloge

* Gregory Peck ... Charles Keith
* Richard Crenna ... Jim Pruett
* David Janssen ... Ted Dougherty
* James Franciscus ... Clayton Stone
* Gene Hackman ... Buzz Lloyd
* Lee Grant ... Celia Pruett
* Nancy Kovack ... Teresa Stone
* Mariette Hartley ... Betty Lloyd

* Scott Brady ... Službenik za odnose sa javnošću
* Frank Marth ... Direktor za sisteme Ratnog zrakoplovstva
* Craig Huebing ... Direktor leta
* John Carter ... Ljekar za let
* Vincent Van Lynn ... Novinar
* George Gaynes ... Direktor misije
* Tom Stewart ... Houston Cap Com

**napomene:**
* **Martin Caidin**, autor originalnog romana i tehnički savjetnik ekipe se nakratko pojavljuje u filmu kao repoter koji opisuje dolazak X-RV u Cape Canaveral.

## Reference

## Vanjske veze
* 
* 
*
Atentát

***Atentát*** () je čehoslovački crno-bijeli ratni film snimljen 1965. godine u režiji Jiříja Sequensa. Temelji se na istinitim događajima koji su se za vrijeme Drugog svjetskog rata zbili u Češkoj pod njemačkom okupacijom, odnosno prikazuje kako su trojica posebno obučenih pripadnika Čehoslovačke vojske u izbjeglištvu RAF-ovim avionima prebačeni u domovinu te, u suradnji sa lokalnim pokretom otpora izveli atentat na zloglasnog nacističkog vođu Reinharda Heydricha (čiji lik tumači Siegfried Loyda).

Sam atentat je još za vrijeme trajanja rata poslužio kao inspiracija za dva hollywoodska filma - *[[Hangmen Also Die!]]* i *[[Hitler's Madman]]*. Za razliku do njih, *Atentát* se čvrsto temeljio na historijskim činjenicama (mada su imena neposrednih učesnika atentata promijenjena) i zbivanja izložio u obliku dokudrame sa izuzetnim inzistiranjem na realizmu. To je uključivalo za kinematografije tadašnjeg Istočnog bloka nekarakterističan prikaz suradnje lokalnih antifašističkih organizacija sa zapadnim saveznicima, kao i suparništva Heydricha, nekadašnjeg šefa nacističke tajne službe RSHA, sa admiralom Canarisom, šefom njemačke vojne obavještajne službe Abweher (a čiji lik tumači Harry Studt).

*Atentat* je premijeru imao na Moskovskom filmskom festivalu. U Norveškoj je, pak, premijerno prikazan u tadašnjoj čehoslovačkoj ambasadi u Oslu, pri čemu je među publikom bila i Heydrichova udovica Lina.

Godine 1975. je u britansko-čehoslovačkoj koprodukciji snimljen film *[[Operacija Praskozorje]]* koji opisuje iste događaje.

## Uloge
* Radoslav Brzobohatý – Por. Král (temeljen na Adolfu Opalki)
* Luděk Munzar – Por. Sedlák (temeljen na Alfredu Bartosu)
* Ladislav Mrkvička – Nar. Vyskocil (temeljen na Jozefu Gabčiku)
* Rudolf Jelínek – Nar. Strnad (temeljen na Janu Kubišu)
* Jiří Kodet – Nar. Tousek (temeljen na Josefu Valciku)
* Josef Vinklář – Nar. Vrbas (temeljen na Karelu Čurdi)
* Eduard Dubský
* Jaroslav Dufek
* Gustav Heverle
* Vladimír Hlavatý
* Jiří Holý
* Siegfried Loyda -Reinhard Heydrich
* Harry Studt- Wilhelm Canaris
* Vlasta Matulová
* Petr Oliva
* Jiří Vršťala
* Richard Záhorský - Karl Hermann Frank

## Izvori

## Vanjske veze
* 
* 
* 
* Sequensova cesta za širokoúhlým dramatem, 25. 12. 2010, Michal Večeřa 
* Atentát na Heydricha: Pišme správně Gabčíkovo jméno, 26. 5. 2011, Hana Benešová
Wilhelm Canaris

**Vilhelm Franc Kanaris** (; Aplerbek, 1. januar 1887 – Logor Flosenburg, 9. april 1945) je bio šef nemačke vojne obaveštajne službe, Abvera, tokom većeg dela Drugog svetskog rata.

Rođen je u Aplerbeku, u Vestfaliji. Stupio je u mornaricu 1905. i služio je kao oficir u Prvom svetskom ratu na *[[SMS Drezden]]* u bici kod Folklandskih ostrva (8. decembar 1914). Kasnije je bio interniran u Čileu. Pobegavši u avgustu 1915, vratio se kući. Po povratku je nagrađen Gvozdenim krstom i premešten u obaveštajce. Prvo je radio u Španiji. Vratio se se u aktivnu službu, i završio rat kao komandant podmornice u Mediteranu, sa pripisanih 18 potapanja.

Ostao je u vojsci posle rata, prvo u frajkorima (paravojne formacije nastale u Nemačkoj nakon poraza u Prvom svetskom ratu), a zatim radeći za post-versajsku mornaricu. Vratio se obaveštajnom radu 1931, i nakon dolaska na vlast Adolfa Hitlera, postavljen je za šefa Abvera, 1. januara, 1935. Njegovo prvo veće nastojanje je bilo da se založi za intervenciju u Španskom građanskom ratu. Uprkos naporima u organizaciji, radio je protiv Hitlera sa generalštabom, protivio se zverstvima, i odavao obaveštajne informacije saveznicima u brojnim prilikama. Učestvovao je u planiranju ubistva Hitlera i prevrata tokom rata. Direktno je bio umešan u pokušajima prevrata 1938. i 1939. a u martu 1943, je odleteo u Smolensk da bi se sreo sa zaverenicima iz štaba grupe armija Centar.

Hitler ga je razrešio komande u februaru 1944, zamenivši ga sa Valterom Šelenbergom i pripojivši veći deo Abvera SD-u. Kasnije te godine je stavljen u kućni pritvor, što ga je sprečilo da učestvuje u Julskoj zaveri. Gestapo je otkrio dokaze koji su ga povezivali sa zaverom, i on je ubijen - sporim davljenjem u koncentracionom logoru Flosenburg zajedno sa Hansom Osterom, Karlom Sakom, Ditrihom Bonheferom, i Ludvigom Gereom - nekoliko nedelja pre kraja Drugog svetskog rata.

## Vanjske veze

* Ocena ličnosti, i poslednje reči: http://www.joric.com/Conspiracy/Canaris.htm 
* Detaljan profil: http://www.auschwitz.dk/Canaris/
Operation Crossbow (film)

***Operation Crossbow*** () je britanski ratni film snimljen 1965. godine u režiji Michaela Andersona. Temelji se na stvarnim događajima koji su se zbili tokom posljednjih godina Drugog svjetskog rata, odnosno prikazuje napore Britanaca i drugih Saveznika da zaustave razvoj, proizvodnju i korištenje raketnih bombi V-1 i V-2 kojima je nacistička Njemačka nastojala preokrenuti rat u svoju korist. Nominalni protagonist, čiji lik tumači George Peppard, je američki zrakoplovni oficir koji je zbog svog odličnog poznavanja njemačkog odabran da se infiltirira u tajnu podzemnu tvornicu projektila u Južnoj Njemačkoj kako bi pomogao njenom uništenju.

Producenti su iskoristili to što je sa mnogih dokumenata vezanih uz događaje koji se prikazuju u filmu bila skinuta oznaka državne tajne. Scenario, čiju je ranu verziju napisao bivši britanski premijer Sir Alec Douglas-Home se isticao inzistiranjem na autentičnosti, te se kao brojni likovi pojavljuju stvarne historijske ličnosti, mada je protagonist, koga tumači Peppard, proizvod fikcije. U filmu također njemački likovi govore njemačkim jezikom umjesto engleskim sa njemačkim naglaskom, a što je dotada bila uobičajena praksa u američkim i britanskim filmovima o Drugom svjetskom ratu. Sa druge strane, lik koji tumači Sophia Loren je u film ubačen samo zato da bi se poboljšali komercijalni izgledi filma, i ona se u filmu pojavljuje tek nakratko, ali je usprkos toga navedena kao jedna od glavnih zvijezda.

*Operation Crossbow* je nakon premijere dobila pohvale kritičara, a njemačka glumica Lili Palmer, koja tumači lik jedne od savezničkih agentica, je dobila nagradu za najbolju žensku ulogu na Sansebastijanskom filmskom festivalu.
 
## Uloge

* George Peppard ... Por. John Curtis
* Trevor Howard ... Profesor Lindemann
* John Mills ... General Boyd
* Sophia Loren ... Nora
* Richard Johnson ... Duncan Sandys
* Tom Courtenay ... Robert Henshaw
* Jeremy Kemp ... Phil Bradley
* Anthony Quayle ... Bamford
* Lilli Palmer ... Frieda
* Paul Henreid ... General Ziemann
* Helmut Dantine ... General Linz
* Barbara Rütting ... Hannah Reitsch

* Richard Todd ... Potpukovnik Kendall
* Sylvia Syms ... Constance Babington Smith
* John Fraser ... Kapetan Kenny
* Maurice Denham ... RAF-ov oficir
* Patrick Wymark ... Premijer Winston Churchill
* Wolf Frees ... Njemački policijski inspektor
* Moray Watson ... Pukovnik Kenneth Post
* Richard Wattis ... Sir Charles Sims
* Allan Cuthbertson ... Njemački tehnički ispitivač
* Karel Štěpánek ... Profesor Hoffer
* George Mikell ... Njemački oficir

## Reference

## Vanjske veze
* 
* 
* ''Operation Crossbow'' (1965) at Rotten Tomatoes